ΕΛΛΗΝΙΚΗ ΔΗΜΟΚΡΑΤΙΑ                                                          Μυτιλήνη 5/10/2012
ΛΙΜΕΝΙΚΟ ΤΑΜΕΙΟ ΛΕΣΒΟΥ                                                    Αριθ. Πρωτ. 3854
ΔΙΑΚΗΡΥΞΗ
Το Λιμενικό Ταμείο Λέσβου προκηρύσσει πρόχειρο επαναληπτικό διαγωνισμό, με κριτήριο κατακύρωσης τη χαμηλότερη οικονομική προσφορά στο σύνολο του ζητούμενου εξοπλισμού, υπό την προϋπόθεση της πληρότητας όλων των ζητούμενων τεχνικών προδιαγραφών και συνοδευόμενων πιστοποιητικών για το σύνολο της παραγγελίας, όπως αυτές αναφέρονται παρακάτω, για την προμήθεια (ΑΑΥ: 58/8.2.2012, ΑΔΑ: ΒΟΖΘΟΡΗΙ-Α3Δ) :

Α)του ακόλουθου εξοπλισμού για την αντιμετώπιση περιστατικών θαλάσσιας ρύπανσης τα
    οποία προορίζονται  στα παρακάτω Λιμάνια ευθύνης του Λιμενικού Ταμείου :
1.Λιμένας Μυτιλήνης 
i. 150 μέτρα πλωτό φράγμα συνολικού ύψους τουλάχιστον 0,92 m με ανοξείδωτα εξαρτήματα πλην του έρματος (δηλαδή όλες οι βίδες, οι ροδέλες, τα ναυτικά κλειδιά σύνδεσης του έρματος  και τα συνδετικά φραγμάτων), συνδεδεμένα μεταξύ τους και μέσω των ανοξείδωτων συνδετικών U Bolts των φραγμάτων και μέσω των ανοξείδωτων ναυτικών κλειδιών στο έρμα τους, με τρόπο τέτοιο έτσι ώστε να μοιράζεται εξ’ ίσου η δύναμη η οποία θα εφαρμόζεται στην έλξη του φράγματος, συνοδευόμενα και από  σχοινιά (πλεχτά τύπου σκότας) διαμέτρου 12 mm, στην αρχή και το τέλος τους, συνολικού μήκους 60 m. Επίσης θα πρέπει να διαθέτουν 4 τρίγωνα έλξεως με δικό τους πλωτήρα και ταχυσυνδέσμους ASTM ή αντίστοιχου τύπου καθώς και 4 τεμάχια μετατροπέων σύνδεσης των φραγμάτων από U-BLTS  σε ταχυσυνδέσμους ASTM ή αντίστοιχου τύπου. Τέλος σε όλα τα στρεπτά εξαρτήματα πρέπει να υπάρχει επίστρωση φυσικού λίπους

ii. Επίσης ζητούμε και άλλα  8 τεμάχια ταχυσυνδέσμων ASTM ή αντίστοιχου τύπου για την ταχεία σύνδεση των διαφόρων τμημάτων των πλωτών φραγμάτων τα οποία θα βρίσκονται σε διαφορετικούς χώρους στον Λιμένα της Μυτιλήνης (Containers & μπαγκαζιέρα). Τα εν λόγω τέσσερα (4) σετ (δηλαδή 8 τεμάχια) ταχύκλειστων συνδέσμων, θα αποσταλούν μεμονωμένα ανά πλήρες σετ σύνδεσης (U BOLTS-ASTM - U BOLTS) 

iii. 10 τεμάχια αναλάμποντες φανούς μπαταρίας - LED, με φωτοκύτταρα ενεργοποίησής  τους την νύκτα, τα οποία θα χρησιμοποιηθούν ως ενδείξεις αγκυροβολίων πλωτών φραγμάτων  

iv. 14 set αγκυροβολίων, εκ των οποίων το κάθε ένα σετ θα αποτελείται υποχρεωτικά από τα παρακάτω εξαρτήματα και παρελκόμενα:

1) Άγκυρα τύπου τεσσαροχάλι βάρους 30 Kgr γαλβανισμένη εν θερμώ  
2) Kαδένα γαλβανισμένη εν θερμώ πάχους  10 mm και μήκους 10 μέτρων
3) Σχοινί καλής ποιότητας (τύπου σκότας πλεχτό) διαμέτρου 12 mm και μήκους 200 μέτρων

4) Σχοινί 8 mm (τύπου σκότας πλεχτό) μήκους 60 μέτρων

5) Μία σημαδούρα κίτρινου ή κόκκινου χρώματος ρομβοειδής συνολικού ύψους τουλάχιστον 75 cm

6) Μία σημαδούρα διαφορετικού χρώματος από την προηγούμενη συνολικού ύψους τουλάχιστον 35 cm

7) Τέσσερα (4) ναυτικά κλειδιά ανοξείδωτα 10mm

8) Ένα (1)  ναυτικό κλειδί ανοξείδωτο 14mm

9) Ένα (1)  στριφτάρι ανοξείδωτο 12mm 

10) Ένα (1)  ταχύκλειστο ανοξείδωτο 11mm.

v. 500 Kgr πλαστικούς σάκους μαύρους βαρέως τύπου (βάρους κατ’ ελάχιστον 4 σάκους/Kgr) και με  διάμετρο στομίου τουλάχιστον 80cm 
vi. 10 Box απορροφητικές πετσέτες εγκεκριμένου τύπου από το Υπουργείο Ναυτιλίας και Αιγαίου, συνολικού βάρους τουλάχιστον 40Kgr 
vii. 10 Box απορροφητικά φράγματα εγκεκριμένου τύπου από το Υπουργείο Ναυτιλίας και Αιγαίου διαμέτρου τουλάχιστον 13cm,  συνολικού μήκους 120 μέτρων

viii. 8 Box απορροφητικό ρολό εγκεκριμένου τύπου από το Υπουργείο Ναυτιλίας και Αιγαίου, συνολικού βάρους τουλάχιστον 40 Kgr 
ix. 16 Box Προσκολλητικές περούκες εγκεκριμένου τύπου από το Υπουργείο Ναυτιλίας και Αιγαίου, συνολικού βάρους τουλάχιστον 120 Kgr  

x. 4 Box απορροφητικά μαξιλάρια εγκεκριμένου τύπου από το Υπουργείο Ναυτιλίας και Αιγαίου, συνολικού βάρους τουλάχιστον 40 Kgr  
xi. 20 Φόρμες εργασίας (L, XL, XXL) χρώματος μπλε σκούρου ή μαύρου, με τσέπες στα πόδια και στο στήθος, οι οποίες θα πρέπει να κλείνουν με φερμουάρ
xii. 20 ζεύγη γαλότσες (Νο από 44 - 46)

xiii. 96 ζευγάρια γάντια Πετρελαίου

xiv. 48 ζεύγη δερμάτινα γάντια εργασίας

xv. 10 απόχες με πτυσσόμενη λαβή εξ΄αλουμινίου, 10 φτυάρια, 10 τσουγκράνες, 10 χτένια και 10 τσάπες,  όλα συναρμολογημένα για χρήση
xvi. 2 μαχαίρια ανοξείδωτα με πριονωτή λάμα μήκους τουλάχιστον 15 εκ και με αδιάβροχη πλαστική θήκη για το πόδι

xvii. 1 φορητή αντλία Χημικού Διασκορπιστικού με ένδειξη στάθμης 
xviii. 3 μπιντόνια 20 lit Χημικού Διασκορπιστικού 3ης γενεάς εγκεκριμένου τύπου  

xix. 1 ρολό πλαστικού διαδρόμου διπλόφαρδου (μήκους τουλάχιστον 50 μέτρων και  συνολικού πλάτους 4 μέτρων)

xx. 3 ολόσωμες φόρμες ψαρά  Dunlop  (Νο 44, 45 και 46)

xxi. 200 m σχοινί 8mm και 400 m σχοινί 12 mm (τύπου σκότας πλεχτά).

xxii. 1 πλαστική εργαλειοθήκη η οποία θα περιέχει: έναν κόφτη καδένας 10mm, δύο πένσες, ένα γαλλικό κλειδί μικρό και ένα μεγάλο, μία σκύλα (καβουροντανάλια), δύο φαλτσέτες, ένα κατσαβίδι σταυροκατσάβιδο, ένα κατσαβίδι ίσιο, δύο ταινίες μονωτικές λευκού χρώματος και ένα σιδεροπρίονο λάμας μήκους κατ’ ελάχιστον 30 εκατοστών
xxiii. 10 φακούς κεφαλής με LED και 5 αδιάβροχους φακούς με αντίστοιχες μπαταρίες αλκαλικές οι οποίες να είναι συσκευασμένες ξεχωριστά  
xxiv. 1 σταντ γαλβανιζέ μαζί με το μεταλλικό τμήμα της έδρασής του για το οπίσθιο μέρος της μπαγκαζιέρας μεταφοράς πλωτών φραγμάτων, η οποία είναι μήκους 5 μέτρων
2.Λιμένας Περάματος

i. 60 μέτρα πλωτό φράγμα ύψους 0,92 μέτρα με ανοξείδωτα εξαρτήματα (δηλαδή όλες οι βίδες, οι ροδέλες, τα ναυτικά κλειδιά σύνδεσης του έρματος  και τα συνδετικά φραγμάτων), συνδεδεμένα μεταξύ τους και μέσω των ανοξείδωτων συνδετικών U Bolts των φραγμάτων και μέσω των ανοξείδωτων ναυτικών κλειδιών στο έρμα τους, με τρόπο τέτοιο έτσι ώστε να μοιράζεται εξ’ ίσου η δύναμη η οποία θα εφαρμόζεται στην έλξη του φράγματος, Τέλος σε όλα τα στρεπτά εξαρτήματα πρέπει να υπάρχει επίστρωση φυσικού λίπους

ii. 1 σετ αγκυροβολίου με άγκυρα τύπου τεσσαροχάλι γαλβανισμένου εν θερμώ βάρους 30 Kgr με καδένα γαλβανισμένη εν θερμώ πάχους 10 mm και μήκους 10 m, σχοινί καλής ποιότητας (τύπου σκότας  πλεχτό) διαμέτρου 12 mm και μήκους 100 μέτρων, σχοινί 8 mm (τύπου σκότας  πλεχτό) μήκους 30 μέτρων, μία σημαδούρα κίτρινου ή κόκκινου χρώματος ρομβοειδή συνολικού ύψους τουλάχιστον 75 cm και μία σημαδούρα διαφορετικού χρώματος συνολικού ύψους τουλάχιστον 35 cm, 4 ναυτικά κλειδιά ανοξείδωτα 10mm και 1 ναυτικό κλειδί 14mm, ένα στριφτάρι ανοξείδωτο 12mm και ένα ταχύκλειστο ανοξείδωτο 11 mm

iii. 3 σετ με τις απαραίτητες αλυσίδες και σχοινιά για αγκυροβόλια φραγμάτων (όπως περιγράφονται στην παραπάνω παράγραφο)

iv. 5 τεμάχια αναλάμποντες φανούς μπαταρίας - LED, με φωτοκύτταρα ενεργοποίησής  τους την νύκτα, τα οποία θα χρησιμοποιηθούν ως ενδείξεις αγκυροβολίων πλωτών φραγμάτων  

v. 5 Box Προσκολλητικές περούκες εγκεκριμένου τύπου από το Υπουργείο Ναυτιλίας και Αιγαίου, συνολικού βάρους τουλάχιστον 37,5 Kgr 
vi. 200 m σχοινί 8mm και 400 m σχοινί 12 mm (τύπου σκότας  πλεχτά) 

vii. 1 πλαστική εργαλειοθήκη η οποία θα περιέχει: ένα κόφτη καδένας 10mm, δύο πένσες, ένα γαλλικό κλειδί μικρό και ένα μεγάλο, μία σκύλα (καβουροντανάλια), δύο φαλτσέτες, ένα κατσαβίδι σταυροκατσάβιδο, ένα κατσαβίδι ίσιο, δύο ταινίες μονωτικές λευκού χρώματος και ένα σιδεροπρίονο λάμας μήκους κατ’ ελάχιστον 30 εκατοστών

viii. 10 φακούς κεφαλής με LED και 5 αδιάβροχους φακούς με αντίστοιχες μπαταρίες αλκαλικές οι οποίες να είναι συσκευασμένες ξεχωριστά
Β)ενός εμπορευματοκιβωτίου (container) χρώματος μπλε διαστάσεων 2,5Χ2,5Χ6μ. (20 feet) ελαφρώς μεταχειρισμένου το πολύ τελευταίας 2ετίας επί ποινή αποκλεισμού χωρίς κολλήματα ή τρύπες στην οροφή επίσης επί ποινή  αποκλεισμού για το λιμένα Μυτιλήνης. Eντός του container θα υπάρχει δίχτυ βαρέως τύπου υψηλής αντοχής (πιστοποιημένο από της εταιρεία κατασκευής του για χρήση αλιείας με γρίπο), τοποθετημένο κατάλληλα κατά μήκος και πλάτος όλης της οροφής του, με τρόπο ώστε να χωρούν και να είναι εύκολα προσβάσιμα από 4 σημεία καθ’ όλο το μήκος των 20feet,  όλα τα απορροφητικά υλικά τα οποία θα πρέπει να είναι τακτοποιημένα ανά είδος,  όπως αυτά  περιγράφονται στην παράγραφο Α1.  

ΠΡΟΣΘΕΤΑ ΑΛΛΑ ΑΠΑΡΑΙΤΗΤΑ  ΤΕΧΝΙΚΑ ΧΑΡΑΚΤΗΡΙΣΤΙΚΑ 
ΑΝΤΙΡΡΥΠΑΝΤΙΚΟΥ ΕΞΟΠΛΙΣΜΟΥ
1. Πλωτά φράγματα 
Το πλωτό φράγμα πρέπει να είναι τύπου φράκτη, κατάλληλο για περίφραξη θαλάσσιας περιοχής ή δεξαμενόπλοιου καθώς και για επιχειρήσεις καταπολέμησης πετρελαιοκηλίδων συνθήκες έλξης κ.λ.π. αλλά και κατάλληλο να χρησιμοποιηθεί στην ανοιχτή θάλασσα και να συνοδεύεται από έγκριση καταλληλότητας βάσει της Υ.Α. 3221.2/1/99/15.1.1999 (ΦΕΚ Β` 76/8.2.1999), επί ποινή αποκλεισμού.

Το Πλωτό φράγμα πρέπει να αποτελείται από τα παρακάτω μέρη 

· Συμμετρικός πλωτήρας

· Ποδιά

· Έρμα από γαλβανισμένη αλυσίδα εν θερμώ
· Οριζόντιες ενισχύσεις

· Κατακόρυφες ενισχύσεις

 αλλά και να πληροί κατ’ ελάχιστον τις παρακάτω προδιαγραφές:

· Ολικό ύψος: κατ’ ελάχιστον 92 cm

· Ύψος εξάλων κατ’ ελάχιστον  {και με ανοχή έως (-) ή +  2 cm}  : 31 cm

· Βύθισμα κατ’ ελάχιστον {και με ανοχή έως (+) ή  (-) 2 cm}:  61 cm

· Έρμα:  Γαλβανισμένη αλυσίδα εν θερμώ εντός διπλής θήκης

· Μήκος τμήματος κατ’ ελάχιστον:  15 μέτρα

· Χρώμα: Εύκολα ορατό στη θάλασσα (πορτοκαλί ή κόκκινο ή κίτρινο κ.λ.π.) και να φέρει εκ κατασκευής σήμανση (ανακλαστικές ταινίες) ώστε να διακρίνεται κατά τη νύχτα, σύμφωνα με τις απαιτήσεις της ΥΑ 3221.2/1/99/15.1.1999 
· Να είναι κατασκευασμένο από υλικό ανθεκτικό στα πετρελαιοειδή, στις χημικές διασκορπιστικές ουσίες, στο θαλασσινό νερό, στην υπεριώδη ακτινοβολία, στις θερμοκρασιακές μεταβολές και στη μακροχρόνια αποθήκευση. Το υλικό κατασκευής του φράγματος θα πρέπει να είναι από πλαστικοποιημένο ύφασμα αδιάβροχο και να ζυγίζει τουλάχιστον 750 γραμμάρια ανά τετραγωνικό μέτρο. Για να αποδειχθεί το εν λόγω βάρος θα πρέπει αφ’ ενός οι προμηθευτές να στείλουν δείγμα του υφάσματος ως συνημμένο στην προσφορά τους και αφ’ ετέρου σε περίπτωση κατακύρωσης του διαγωνισμού να αποστείλουν τμήμα ιδίου υφάσματος 1m2, έτσι ώστε να μπορεί να ζυγιστεί πριν παραληφθεί το εν λόγω υλικό, από την αρμόδια επιτροπή. Διευκρινίζεται ότι σε περίπτωση απόκλισης χρώματος είτε από το δείγμα το οποίο εστάλη με την προσφορά είτε από το τμήμα 1 m2 που υποχρεωτικά θα συνοδεύει τα πλωτά φράγματα (το οποίο χρώμα κατά κανόνα προσδιορίζει και την ποιότητα), είτε οιασδήποτε αρνητικής απόκλισης του ζητούμενου ελάχιστου αποδεκτού βάρους του υφάσματος κατασκευής των φραγμάτων (750gr/m2), αλλά και του ζητούμενου ελάχιστου συνολικού ύψους των πλωτών φραγμάτων (92cm),  τότε το πλωτό φράγμα θα θεωρηθεί εκτός προδιαγραφών. Επίσης με ανοχή (–) ή (+) έως και 2 cm, το αυτό ισχύει και για το κατ’ ελάχιστον ύψος των εξάλων (31cm) αλλά και του βυθίσματος (61cm),  σε όλο το μήκος των πλωτών φραγμάτων  (τα ύψη αυτά θα μετρηθούν και θα πιστοποιηθούν από την αρμόδια επιτροπή παραλαβής τους παρουσία και της αρμοδίου υπαλλήλου του Λ.Τ.Λέσβου η οποία είναι και υπεύθυνη Συντονίστρια Επιχειρήσεων Αντιρρύπανσης, μετά από δοκιμή η οποία θα γίνει στη Θάλασσα σε τυχαίο τμήμα 15 μέτρων). Υπογραμμίζεται ρητά ότι στις παραπάνω περιπτώσεις και λόγω της κρισιμότητας της ποιότητας του εν λόγω υλικού σε Αντιρρυπαντικές Επιχειρήσεις, αν η απόκλιση υπερβεί τα προαναφερθέντα όρια σε κάποιο από τα τεχνικά στοιχεία τα οποία προαναφέρθηκαν, τότε το σύνολο της παραγγελίας του αντιρρυπαντικού εξοπλισμού θα επιστραφεί στον προμηθευτή με δική του χρέωση και ο διαγωνισμός θα κατακυρωθεί στον επόμενο μειοδότη 
· Να φέρει σήμανση του εργοστασίου κατασκευής σε κάθε ένα τμήμα του φράγματος μήκους 15 μέτρων
· Τα μέρη του φράγματος θα πρέπει να ενώνονται μεταξύ τους και μέσω των ανοξείδωτων συνδετικών των φραγμάτων (U BOLTS), αλλά και με ανοξείδωτα ναυτικά κλειδιά στο έρμα τους (καδένα), έτσι ώστε να επιτυγχάνεται αύξηση της αντοχής τους στον εφελκυσμό, με σκοπό να καταμένεται εξ’ ίσου η εφαρμόζουσα δύναμη
· Να συνοδεύεται επί ποινή αποκλεισμού από πρόσθετη γραπτή εγγύηση κατ’ ελάχιστον 2 ετών καλής πλευστότητας του κατασκευαστή, σύμφωνα με τις προδιαγραφές του (θα πρέπει να αναφέρονται στην εν λόγω εγγύηση και το σύνολο του ύψους του φράγματος αλλά και ξεχωριστά και αναλυτικά το ύψος εξάλων και βυθίσματος),  για τουλάχιστον τριάντα ημέρες (30 ημέρες) συνεχούς παραμονής στη θάλασσα  ακόμα και κάτω από οιεσδήποτε συνθήκες πραγματικού συμβάντος (συνοχή του φράγματος, διατήρηση μη διαπερατότητας του υφάσματος από πετρελαιοειδή και διατήρηση του ύψους εξάλων και βυθίσματος)
2. Απορροφητικά και προσκολλητικά υλικά 

Τα απορροφητικά/προσροφητικά υλικά θα συνοδεύονται από έγκριση καταλληλότητας η οποία θα κατατεθεί με την προσφορά επί ποινή αποκλεισμού βάσει της ΚΥΑ 1218.91/97/15.10.1997 (ΦΕΚ Β` 951/23.10.1997). Επίσης επί ποινή αποκλεισμού θα πρέπει όλα τα ζητούμενα υλικά να συνοδεύονται από βεβαίωση κατασκευαστή για την απορροφητική ικανότητα των  απορροφητικών και προσροφητικών υλικών σύμφωνα με τις ελάχιστες απαιτήσεις μας,  όπως αυτές αναφέρονται παρακάτω:
	Α/Α
	           ΕΙΔΟΣ
	ΑΠΟΡΡΟΦΗΤΙΚΟΤΗΤΑ 

	1
	Απορροφητικό φράγμα  
	Μεγαλύτερη από 10 φορές το βάρος τους σε μέσου ιξώδους πετρελαιοειδή 

	2
	Απορροφητικές πετσέτες  
	Μεγαλύτερη από 15 φορές το βάρος τους σε μέσου ιξώδους πετρελαιοειδή

	3
	Απορροφητικά ρολά   
	Μεγαλύτερη από 15 φορές το βάρος τους σε μέσου ιξώδους πετρελαιοειδή

	4
	Απορροφητικά μαξιλάρια    
	Μεγαλύτερη από 10 φορές το βάρος τους σε μέσου ιξώδους πετρελαιοειδή

	5
	Προσκολλητικά υλικά – περούκες  
	Μεγαλύτερη από 45 φορές το βάρος τους σε πετρελαιοειδή μεγάλου ιξώδους και χαμηλές θερμοκρασίες 


3. Χημικά Διασκορπιστικά 

Το χημικό διασκορπιστικό θα πρέπει να είναι 3ης Γενιάς με έγκριση τύπου βάσει της ΚΥΑ 5219/Φ.11/4/2000/23.3.2000 (ΦΕΚ Β΄ 455/4.4.2000) η οποία θα κατατεθεί με την προσφορά  επί ποινή αποκλεισμού. Το χημικό διασκορπιστικό θα είναι συσκευασμένο σε πλαστικά μπιτόνια 20 lt, τα οποία θα φέρουν σήμανση για το περιεχόμενό τους σε κάθε ένα από αυτά, ως προβλέπεται στο άρθρο 6 της ανωτέρω ΚΥΑ.
ΠΑΡΑΔΟΣΗ

Ο προμηθευτής υποχρεούται να παραδώσει το εμπορευματοκιβώτιο (container) της παρ. Β με τα υλικά της παρ. Α1 στο λιμάνι Μυτιλήνης και τα υλικά της παρ. Α2 στο λιμάνι Περάματος με δικά του έξοδα. Το πλωτό φράγμα θα είναι συνδεδεμένο επιχειρησιακά τόσο για το λιμάνι Μυτιλήνης όσο και για το λιμάνι Περάματος και τα απορροφητικά/προσροφητικά υλικά της παρ. Α1 θα είναι Επιχειρησιακά τοποθετημένα και τακτοποιημένα ανά είδος, μέσα στο δίχτυ αλιείας γρίπου, στο οποίο θα υπάρχει πρόσβαση από 2 σημεία κατά μήκος της οροφής του ζητούμενου εμπορευματοκιβωτίου (container) πλέον της αρχής και του τέλους του, σύμφωνα και με τις τυχόν υποδείξεις του αρμοδίου υπαλλήλου του Λιμενικού Ταμείου Λέσβου. Η παράδοση των ανωτέρω θα γίνει σε διάστημα ενός (1) μήνα από την υπογραφή της σύμβασης στα λιμάνια Μυτιλήνης και Περάματος, όρος ο οποίος θα πρέπει να αναφέρεται ρητά στην προσφορά των υποψηφίων προμηθευτών επί ποινή αποκλεισμού.
Η τιμή προσφοράς θα περιλαμβάνει όλα τα ανωτέρω είδη, το Φ.Π.Α. 16%, την επιχειρησιακή τοποθέτηση εντός του εμπορευματοκιβωτίου (container) όλων των υλικών τα οποία προορίζονται για τον Λιμένα της Μυτιλήνης και όλα τα μεταφορικά έξοδα μέχρι την τελική παράδοση στα λιμάνια Μυτιλήνης και Περάματος.

Η προμήθεια χρηματοδοτείται από ίδιους πόρους και ο προϋπολογισμός της ανέρχεται συνολικά στο ποσό των €30.000,00. Η πληρωμή θα γίνει μετά την παραλαβή των υλικών από επιτροπή του Λιμενικού Ταμείου Λέσβου, παρουσία και της αρμοδίας Υπαλλήλου του Λ.Τ.Λέσβου η οποία είναι και η Υπεύθυνη Συντονίστρια Επιχειρήσεων Αντιρρύπανσης στο εγκεκριμένο Σχέδιο Αντιμετώπισης Θαλάσσιας ρύπανσης του Λ.Τ.Λέσβου, σύμφωνα με το Λογιστικό των Ν.Π.Δ.Δ. Ο ανάδοχος υπόκειται στις νόμιμες κρατήσεις του Δημοσίου.

Οι ενδιαφερόμενοι καλούνται να υποβάλλουν σφραγισμένες προσφορές, οι οποίες θα περιλαμβάνουν όλα τα παραπάνω είδη, εντός ενός φακέλου επί του οποίου θα αναγράφεται ευκρινώς ότι περιέχει προσφορά για την προμήθεια αντιρρυπαντικού εξοπλισμού. Ο εν λόγω φάκελος θα περιέχει δύο διαφορετικούς σφραγισμένους από τις Εταιρείες των Αναδόχων φακέλους, εκ των οποίων ο μεν ένας θα περιέχει ξεχωριστά τις τεχνικές περιγραφές και τις προσφερόμενες ποσότητες, ποιότητες και εργοστάσιο κατασκευής των υλικών, συνοδευόμενα από τα πιστοποιητικά των κατασκευαστών τα οποία ζητούνται και όλες τις εγκρίσεις τύπου, ενώ ο δεύτερος θα περιλαμβάνει μόνον την οικονομική προσφορά όπως περιγράφεται ανωτέρω. 

Διευκρινίζεται ότι για να ανοιχτούν οι φάκελοι των οικονομικών προσφορών θα πρέπει σε κάθε περίπτωση, οι υποψήφιοι προμηθευτές να έχουν αξιολογηθεί θετικά στα τεχνικά στοιχεία των υλικών τα οποία προσφέρουν, υπό την προϋπόθεση ότι φαίνεται με σαφήνεια και η ζητούμενη ποιότητα και οι ποσότητες των αιτούμενων για προμήθεια υλικών, αλλά και να μην λείπει κανένα δικαιολογητικό από τα ζητούμενα. Σημειώνεται ότι επί ποινή αποκλεισμού τα υλικά θα αναφέρονται με τις ίδιες περιγραφές σε όλα τα σημεία της τεχνικής και οικονομικής προσφοράς και θα πληρούν κατ’ ελάχιστον τις απαιτήσεις του διαγωνισμού.
Ή όποια προσφορά για να αξιολογηθεί θα πρέπει να έχει παραληφθεί επί ποινή αποκλεισμού έως την 10η πρωινή της 24ης  Οκτωβρίου 2012, ημέρα Τετάρτη στα γραφεία μας στη διεύθυνση: Ίμβρου 2, Μυτιλήνη, Τ.Κ. 81100. Περίληψη της παρούσας θα δημοσιευτεί σε δύο οικονομικές εφημερίδες των Αθηνών και σε μία τοπική εφημερίδα της Μυτιλήνης και θα αναρτηθεί στο διαδίκτυο μέσω του προγράμματος ΔΙΑΥΓΕΙΑ. Η δαπάνη δημοσίευσης θα βαρύνει τον ανάδοχο. Ολόκληρη η διακήρυξη θα χορηγείται από τα γραφεία μας και θα είναι αναρτημένη στην ιστοσελίδα μας http://www.ltlesvou.gr. Για περισσότερες πληροφορίες οι ενδιαφερόμενοι μπορούν να απευθύνονται στο τηλέφωνο 2251025349. 

Μυτιλήνη ,  5 /10 / 2012

